
Temeljem članka 75. Zakona o komunalnom gospodarstvu („Narodne novine“ br. 68/18, 110/18, 32/20 i 145/24), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/1, 129/05, 109/07, 1/08, 36/09, 150/11, 144/12, 19/13, 137/15, 123/17, 98/19 i 144/20) i članka 35. Statuta Općine Štitar („Službeni vjesnik“ Vukovarsko-srijemske županije br. 03/13, 05/18, 08/20, 05/21 i 03/22), Općinsko vijeće Općine Štitar na ----. sjednici održanoj ----. ------------ 2026. godine, donosi: 

PROGRAM ODRŽAVANJA

NERAZVRSTANIH CESTA ZA 2027. GODINU
Temeljem Proračuna općine Štitar za 2027. godinu, utvrđeno je godišnje održavanje nerazvrstanih cesta u iznosu od 32.000,00 € (A100306) i 10.000,00 € za održavanje poljskih putova (A100401).
Radovi na održavanju nerazvrstanih cesta, dijele se na redovno održavanje i izvanredno održavanje.

Redovno održavanje čini skup mjera i radnji koje se obavljaju tijekom većeg dijela ili cijele godine na cestama, sa svrhom održavanja prohodnosti i tehničke ispravnosti cesta i sigurnosti prometa na njima, a obuhvaća:

- 
mjestimični popravci kolnika, trupa ceste, potpornih i obložnih zidova i objekata na cesti, nasipavanje ceste šljunkom, kamenom i drugim materijalom, čišćenje kolnika, zaštita kosina nasipa usjeka i zasjeka, postavljanje uređaja, zamjena i popravak prometne signalizacije i ostale opreme ceste, košenje trave i održavanje zelenih površina na cestovnom zemljištu, održavanje bankina te drugi slični radovi na cesti.

Izvanredno održavanje cesta povremeni su radovi, a obavljaju se radi mjestimičnog poboljšanja elemenata ceste, osiguranja sigurnosti, stabilnosti i trajnosti ceste i cestovnih objekata i povećanja sigurnosti prometa, a obuhvaća:

· uređenje raskrižja u cilju poboljšanja sigurnosti, protočnosti prometa, 

· sanacija kolnika nakon radova na komunalnoj infrastrukturi,
· obnavljanje i zamjena kolničkih zastora, cestovnih rubnjaka, ublažavanje oštrih krivina, uređenje poprečnih nagiba, izgradnju stajališta uz cestu i obnavljanje i zamjena propusta i mostova do 10 m raspona. 
Navedeni radovi najviše se vrše izvan zimskog perioda kao tzv. „ljetno održavanje nerazvrstanih cesta“, no dio radova a pogotovo na održavanju šljunčanih cesta i rješavanju odvodnje se vrši tijekom cijele godine, ovisno o stanju cesta, kao i ovisno o vremenskim prilikama. 

Opseg redovnog održavanja temelji se na prethodnim programima održavanja nerazvrstanih cesta  i praćenju realizacije istih, a izvanredno održavanje utvrđuje se prema prioritetima, a najvećim dijelom se odnosi na održavanje asfaltiranih ulica. 

Radovi na redovnom i izvanrednom održavanju za 2027. godinu predviđeni su ovim godišnjim programom koji obuhvaća slijedeće radove: 
· održavanje nerazvrstanih cesta (krpanje i sanacija udarnih rupa, sanacija linijskih uzdužnih i poprečnih pukotina na cesti, popravak rubnjaka, izrada nosivog sloja asfalta za potrebe održavanja cesta, izrada završnog sloja asfalta, korekcija visine poklopaca i ugradnja  slivnika).....................................13.500,00 €
· popravak i izgradnja vertikalne i horizontalne prometne signalizacije…………………………..………….3.500,00 €
· održavanje objekata odvodnje – (zacjevljenje kanala i izrada oborinske kanalizacije, čišćenje i ispiranje slivnika, izrada slivnika za prihvat oborinskih voda, dobava i ugradnja rešetki, održavanje cestovnih jaraka, iskop kanala oborinske odvodnje, čišćenje postojećih kanala oborinske odvodnje, održavanje pumpnih stanica)………………………………………………………………………………………….………………………………………...1.500,00 €
· održavanje bankina i cestovnih jaraka…………………….………………………………………………..……7.000,00 €
· zimska služba…………………………………………………………………….……………………..……………………3.500,00 €
· hitni popravci i intervencije………………………………………………..………………………………………….3.000,00 €
· održavanje poljskih putova…………………………………………………..…………………………..…..……10.000,00 €
· Održavanje šljunčanih ulica, obuhvaća održavanje svih šljunčanih nerazvrstanih cesta, poljskih putova i ostalih putova na Općinskom području. Radovi obuhvaćaju višekratno, najmanje 1 puta godišnje šljunčanje važnijih putova u naselju i najmanje 1 puta godišnje ostalih putova. Zamjetan je trend sve većeg iznošenja blata s poljskih putova te je potreban veći opsega i pojačano održavanja ovih putova, zbog njihovog sve većeg korištenja kao i zahtjeva korisnika za njihovim održavanjem. Uz navedeno planira se održavanje cesta prema potrebi, kao i svi radovi potrebni za nesmetano odvijanje prometa na nerazvrstanim cestama.
· Održavanje asfaltiranih prometnica, obuhvaća redovno održavanje asfaltiranih prometnica (ulica, parkirališta, staza i nogostupa) sa potrebnim sanacijama i popravcima kolnika, te izvanredno održavanje, kojim se vrši po potrebi i zamjena loše cestovne podloge kao i kolničke konstrukcije, uključujući u takvim prilikama i izvedbu svih potrebnih pratećih radova. Tu su i predviđeni zahvati na uređenju naprava za smirivanje prometa (tzv.˝ležeći policajci˝), uređenju autobusnih stajališta (osim opreme i signalizacije), i sličnih zahvata za kojima se ukaže potreba.
· Održavanje bankina, obuhvaća održavanje, košnju i uređivanje bankina na svim cestama i putovima.
· Održavanje odvodnje, obuhvaća održavanje odvodnje svih cesta na području općine, državnih, županijskih, lokalnih cesta i nerazvrstanih cesta i ostalih javnih površina, prvenstveno čišćenjem slivnika, izvedbom slivnika i iskopom i održavanjem odvodnih jaraka. Tu je predviđena  i izgradnja potrebnih cijevnih propusta, kao i betonskih kanala i postava rešetki i uređenje vodozahvatnih građevina. U suradnji sa Hrvatskim vodama planiraju se i izvode radovi i na uređenju i održavanju kanalske mreže i sličnih vodoprivrednih objekata. 
· Održavanje prometne signalizacije, obuhvaća održavanje, postavu i uređenje vertikalne i horizontalne prometne signalizacije na  općinskim prometnicama, putovima,  nogostupima, parkiralištima, autobusnim stajalištima i sl.
· Održavanje prilaza stambenim objektima, obuhvaća održavanje i uređenje dijela prilaza stambenim objektima , održavanje nogostupa namijenjenih za kretanje pješaka i sl.
· Hitni popravci i intervencije u svrhu osiguranja odvijanja prometa, obuhvaćaju izvedbu hitnih i nepredviđenih radova. 
· Čišćenje snijega , obuhvaća čišćenje snijega i posipanje ulica solju u zimskom periodu.
· Održavanje poljskih putova, obuhvaća nasipavanje kamenom poljskih putova.
Za održavanje nerazvrstanih cesta u zimskim uvjetima odabire se izvršitelj s kojim će se zaključiti Ugovor o zimskom održavanju nerazvrstanih cesta i parkirališta na području Općine Štitar za 2026.-2027. godinu, te se sačinjava operativni plan zimske službe za 2026/2027. godinu. 

Na temelju Programa održavanja komunalne infrastrukture odabrat će se izvršitelji  radova (osim za održavanje u zimskim uvjetima), sukladno potrebi i iznosu predviđenom za održavanje nerazvrstanih cesta za 2027. godinu.
Radovi će se izvoditi za svaku godinu prema unaprijed utvrđenom Programu održavanja komunalne infrastrukture te potrebama održavanja komunalne infrastrukture. Predmetne radove utvrđuje  Općinski načelnik na temelju utvrđenih programa i u skladu s raspoloživim sredstvima.
U slučaju povećanja ili smanjena opsega komunalnih poslova ili cijene, izmjena Programa održavanja komunalne infrastrukture u tijeku roka na koji je zaključen ugovor, sporazumno će se sačiniti aneks ugovora. 

Program održavanja nerazvrstanih cesta za 2027. godinu objavit će se u «Službenom vjesniku» Vukovarsko-srijemske županije, a primjenjivat će se od 01.01.2027. godine.

URBROJ: 2196-25-01-26-
Štitar, --. ----- 2026. godine

                                                                        Predsjednica Općinskog vijeća:

                                                                       Dr. sc. Jasna Kopić 

